এয়ুপ সুলতান মসজিদ

**এয়ুপ সুলতান মসজিদ** () তুরস্কের ইস্তাম্বুলের এয়ুপ জেলায় অবস্থিত একটি মসজিদ। এটি একটি প্রাচীন মসজিদ। মসজিদটি ১৪৫৮ সালে প্রথম নির্মিত হয় এবং ১৮০০ সালে সর্বশেষ সংস্কার করা হয়। মসজিদটির কমপ্লেক্সের মধ্যে একটি কবর রয়েছে যেখানে নবী মুহাম্মদের সাহাবী আবু আইয়ুব আনসারিকে সমাধিস্থ করা হয়েছিল বলে জানা যায়। মসজিদটিতে বহু নতুন উসমানীয় সুলতানদের রাজ্যাভিষেক অনুষ্ঠান হয়েছিল।

## মসজিদটির ধর্মীয় গুরুত্ব
নবী মুহাম্মদের একজন সাহাবী হিসাবে, আবু আইয়ুব আল-আনসারী মুসলমানদের দ্বারা ব্যাপকভাবে সম্মানিত এবং তার *তুরবে* (সমাধি) স্থানটি বিশেষ গুরুত্ব বহন করে। তার সমাধিটি এই মসজিদের প্রার্থনা কক্ষের প্রধান প্রবেশদ্বারের বিপরীতে একটি উঠানের উত্তর দিকে অবস্থিত। 

মসজিদটি মুসলমানদের জন্যও বিশেষভাবে গুরুত্বপূর্ণ কারণ এটিকে নবী মুহাম্মদের অন্তর্গত বলে মনে করা হয়। 

মসজিদটির অধিক পবিত্রতার কারণে, অনেক গুরুত্বপূর্ণ উসমানীয় কর্মকর্তা এবং রাজপরিবারের সদস্যদের সমাধিস্থ করার জন্য কাছাকাছি স্থান বেছে নেওয়া হয়েছিল।   এর মধ্যে রয়েছেন সোকোল্লু মেহমেদ পাশা,  যিনি ছিলেন একজন উসমানীয় উজির বা মুখ্যমন্ত্রী। সেল্লুক মেহমেত সুলতান সুলাইমান এবং দ্বিতীয় সেলিম এর অধীনে কাজ করেছিলেন।  এছাড়াও এখানে সমাহিত করা হয়েছে সিয়াভুস পাশাকে, যিনি ১৬ শতকের আরেকজন প্রধান উজির ছিলেন। এখানে ১৬ শতকে উসমানীয়দের পক্ষে সাইপ্রাস জয়ে নেতৃস্থানীয় সৈনিক লালা মুস্তাফা পাশাকেও সমাধিস্থ করা হয়েছে। তাদের সমাধিগুলি মসজিদের কাছাকাছি অবস্থিত। এছাড়া আদিল সুলতান এবং মিহরিশাহ ভ্যালিদে সুলতানের মতো রাজ পরিবারের মহিলাদের এ মসজিদের কাছাকাছি সমাধিস্থ করা হয়েছিল। মসজিদের পিছনে এয়ুপ কবরস্থান অবস্থিত। সে কবরস্থানটিতে আরো বহু গুরুত্বপূর্ণ উসমানীয় ব্যক্তিবর্গের কবর অবস্থিত। 

বর্তমানে এ মসজিদে ছেলেদের খতনা অনুষ্ঠানও অনুষ্ঠিত হয়।  এখানে দরিদ্র ঘরের ছেলেদের জন্য গণ খতনার আয়োজন করা হয়।  রমজানের সময় এখানে বিশেষভাবে *[[ইফতার|ইফতারের]]* ব্যবস্থা থাকে। এ মসজিদের ইফতার অত্যন্ত জনপ্রিয়। সারা বছর এখানে বহু মানুষ বিভিন্ন স্থান থেকে এয়ুপ সুলতানের কবর জেয়ারত করতে আসেন। 

## ইতিহাস
মসজিদটির নামকরণ করা হয়েছে মুহাম্মদের একজন সাহাবী এবং বন্ধু আবু আইয়ুব আল-আনসারির (তুর্কি ভাষায় এয়ুপ সুলতান) নাম অনুসারে। তিনি ৬৭০-এর দশকে কনস্টান্টিনোপলের প্রথম আরব অবরোধের সময় এখানে মারা গিয়েছিলেন বলে মনে করা হয়।  

১৪৫৩ সালে কনস্টান্টিনোপল বিজয়ের মাত্র পাঁচ বছর পরে ১৪৫৮ সালে উসমানীয় সুলতান দ্বিতীয় মেহমেদ এই জায়গায় একটি মসজিদ কমপ্লেক্স তৈরি করেছিলেন।  দ্বিতীয় মেহমেদ তার শিক্ষক আক শামসুদ্দিনের মাধ্যমে মসজিদটি নির্মাণে অনুপ্রাণিত হয়েছিলেন বলে জানা গেছে। ১৪৫৮ সালে সে স্থানে আল-আনসারীর সমাধির সন্ধান পাওয়া যায়। তখন সে সমাধির পাশে মসজিদটি নির্মিত হয়েছিল। 

১৮ শতকের প্রথম দিকে, সুলতান আহমেদ তৃতীয় মসজিদের দুটি মিনার তাদের বর্তমান আকারে পুনর্নির্মাণ করেন।  ১৮ শতকের শেষের দিকে সম্ভবত ভূমিকম্পের ক্ষয়ক্ষতির ফলে মসজিদটি একটি ধ্বংসস্তূপ অবস্থায় ছিল। ১৭৯৮ সালে সুলতান তৃতীয় সেলিম মিনারগুলি ছাড়া অন্য পুরো কাঠামোটি ভেঙে ফেলার এবং পুনর্নির্মাণের নির্দেশ দেন। এই কাজটি ১৮০০ সালে সম্পন্ন হয়।    পরবর্তীতে পূর্ব মিনারটি ১৮২২ সালে দ্বিতীয় মাহমুদ দ্বারা মূল শৈলীতে পুনর্নির্মাণ করা হয়। 

## স্থাপত্যশৈলী

### মসজিদ ও সমাধি
থাম্ব|এয়ুপ সুলতান মসজিদের গম্বুজ
মসজিদটির পুনর্নির্মাণে অপেক্ষাকৃত দেরী হওয়া সত্ত্বেও, এয়ুপ সুলতান মসজিদটিতে এখনও ১৬ শতকে মিমার সিনান দ্বারা নির্মিত জনপ্রিয় উসমানীয় স্থাপত্যের ধ্রুপদী শৈলী বিদ্যমান রয়েছে। এ মসজিদের স্থাপত্যশৈলীর সাথে পার্শ্ববর্তী সোকোল্লু মেহমেদ পাশা মসজিদের তুলনা করা হয়েছে। কারণ উভয় মসজিদেই আধা-গম্বুজ ও কেন্দ্রীয় গম্বুজ দ্বারা বেষ্টিত "অষ্টভুজাকার বলদাকুইন" নকশা অনুসরণ করা হয়েছে।  তবে এর বেশিরভাগ অলঙ্করণে সমসাময়িক উসমানীয় বারোক শৈলীতে, নিযুক্ত কলাম, খোদাই করা ফলিয়েট এবং শেল আকৃতি এবং উসমানীয় ক্যালিগ্রাফিক শিলালিপি রয়েছে।     এ মসজিদটির প্রবেশপথ, *[[মিহরাব]]* এবং *[[মিম্বর|মিম্বারের]]* অমার্জিত অলঙ্করণ থাকার ফলে একে উসমানীয় বারোক শৈলীর সুন্দরতম স্থাপনার মধ্যে অন্যতম বলে বিবেচনা করা হয়।  মসজিদটি মূলত সাদা পাথরে নির্মিত। তবে দেয়ালের কিছু অংশ সাদা মার্বেল পিতল দ্বারা নির্মিত। মসজিদটিতে প্রাচীন শৈলীতে নির্মিত দুটি মিনার রয়েছে। 

মসজিদটির বাইরে একটি বৃহৎ আকারের উঠোন এবং ভেতরে একটি আয়তক্ষেত্রাকার প্রাঙ্গণ রয়েছে। বাইরের প্রাঙ্গণের দক্ষিণ দিক দিয়ে একটি উঁচু এবং পর্দাযুক্ত করিডোর ছিল,যা মূলত মসজিদে সুলতানের ব্যক্তিগত প্রবেশদ্বার এবং প্রার্থনা হলের ভিতরে তার ব্যক্তিগত বারান্দা ছিল।  *শাদিরবন* (অযুর ঝর্ণা) মসজিদটির বাইরের উঠানে অবস্থিত।  ভিতরের প্রাঙ্গণ দিয়ে একদিকে মসজিদে এবং অন্যদিকে আবু আইয়ুব আল-আনসারীর সমাধিতে প্রবেশ করা যায়। এই উঠানের মাঝখানে একটি আয়তক্ষেত্রাকার প্ল্যাটফর্ম বা পার্টেরে এর কোণে বারোক মার্বেল ফোয়ারা ও একটি পুরানো সমতল গাছ (প্লাটানাস) রয়েছে।  এই প্ল্যাটফর্মটিতে আগে উসমানীয় সুলতানদের সিংহাসনে আরোহণের সময় নতুন সুলতানকে ওসমানের তলোয়ার প্রদান করা হতো।  মসজিদের প্রবেশপথের পূর্বে উঠানের তিন দিকে বিস্তৃত খিলান ও গম্বুজের একটি বারান্দা রয়েছে।

আল-আনসারির সমাধির প্রবেশপথের আগে একটি বিস্তৃত বারান্দা রয়েছে যা ভিতরের উঠোনে অবস্থিত বাগানের প্ল্যাটফর্মের প্রান্ত পর্যন্ত প্রসারিত। ভিতরে একটি ভেস্টিবুল চেম্বার রয়েছে যা সমাধি কক্ষের পূর্বে অবস্থিত। এটি একটি গম্বুজ দ্বারা আবৃত এবং এ গম্বুজটি ঐতিহ্যবাহী অষ্টভুজাকার আকৃতির গম্বুজ।

#### টাইলস
পোর্টিকোর মুখোমুখি সমাধির প্রাচীরটি বিভিন্ন সময়কালের ইজনিক টাইলসের প্যানেল দিয়ে আচ্ছাদিত। ১৭৯৮-১৭৯৯ সালে মসজিদের পুনর্নির্মাণের সময় এগুলোকে একত্রিত করা হয়েছিল।  সমাধিসৌধের ভেস্টিবুলের দেয়ালগুলিও ইজনিক টাইলস দ্বারা আচ্ছাদিত, তাদের মধ্যে অনেকগুলিতে সিলিং-মোমের লাল গ্লেজ রয়েছে যা আর্মেনিয়ান বোল নামে পরিচিত।  ধারণা করা হয় মসজিদটির প্রবেশদ্বারে লন্ডনের ভিক্টোরিয়া এবং অ্যালবার্ট মিউজিয়ামের অনুরূপ টাইলস ছিল। কিন্তু মসজিদটির সংস্কার কাজ চলাকালে এটি ভেঙে ফেলা হয়।   ব্রিটিশ মিউজিয়ামে তিনটি নেভি এবং ফিরোজা ইজনিক টাইলসের একটি প্যানেলও রয়েছে, যা ১৫৫০ সালের কাছাকাছি সময়ের।   ২০২২ সালে একজন হাতুড়ি দিয়ে মসজিদের আঙিনায় *দুয়া পেনসারেসির* (প্রার্থনা জানালার) উভয় পাশের টাইলস ক্ষতিগ্রস্ত করে, দাবি করে যে তাদের নকশায় শয়তানের শিং যুক্ত করা হয়েছে। 

### অন্যান্য কাঠামো
মসজিদটিতে একসময় একটি বড় আকারের *কুল্লিয়ের* (মসজিদ কমপ্লেক্স) কেন্দ্র ছিল যার মধ্যে একটি *[[মাদ্রাসা]]* (ধর্মতাত্ত্বিক বিদ্যালয়), *ইমারেত* (স্যুপ রান্নাঘর) এবং *হামাম* (পাবলিক বাথ) ছিল। বর্তমান মসজিদের পুনর্নির্মাণের সময় সম্ভবত *মাদ্রেসস্টি* (মাদ্রাসা) ভেঙে ফেলা হয়েছিল, তবে বেশিরভাগ *হামাম* সংরক্ষণ করা হয়েছে এবং বর্তমানে ব্যবহার করা হচ্ছে (যদিও এর আসল চেঞ্জিং রুমটি আরও সাম্প্রতিক কাঠের নির্মাণ দ্বারা প্রতিস্থাপিত হয়েছে)।  অন্যান্য উসমানীয় দাফন এবং দাতব্য ভবনের একটি বড় সংখ্যক ভবন এখনও মসজিদের আশেপাশে দাঁড়িয়ে আছে। সবচেয়ে কাছের স্থাপনাগুলির মধ্যে একটি হল বারোক শৈলীতে মিহরিশাহ সুলতানের (সেলিম তৃতীয়'র মাতার) সু-সংরক্ষিত ইমারত এবং সমাধি কমপ্লেক্স। এটি তৃতীয় সেলিম দ্বারা মসজিদের পুনর্নির্মাণের বেশ কয়েক বছর আগে নির্মিত হয়েছিল এবং এটি আল-আনসারীর মাজারের আরেকটি আনুষঙ্গিক কাঠামো। 

## গ্যালারি

চিত্র:Eyup Sultan Mosque DSCF9633.jpg|পশ্চিম দিক থেকে কমপ্লেক্সের বাহ্যিক দৃশ্য
চিত্র:Eyup Mosque 2410.jpg|দক্ষিণ-পশ্চিম থেকে কমপ্লেক্সের বাহ্যিক দৃশ্য
চিত্র:Eyup Sultan Mosque DSCF9635.jpg|মসজিদের বাইরের প্রাঙ্গণ
চিত্র:Eyüp Sultan Mosque - Entrance - Quraan.jpg|বাইরের উঠানের গেট। গেটের মধ্যে আরবীতে কুরআনের আয়াত
চিত্র:Eyup sultan camii Istanbul 2013 3.jpg|বাইরের উঠানে অযু করার ফোয়ারা
চিত্র:Eyup Sultan Mosque DSCF9636.jpg|পূর্বে মসজিদে সুলতানের ব্যক্তিগত প্রবেশদ্বার হিসেবে ব্যবহৃত উঁচু প্যাসেজের দৃশ্য
চিত্র:Eyüp Sultan Mosque - Door - Quraan.jpg|ভিতরের উঠানের গেট। গেটে আরবীতে কুরআনের আয়াত
চিত্র:Eyup Mosque 7211.jpg|মসজিদের প্রবেশপথের সামনে পোর্টিকো সহ ভিতরের উঠান
চিত্র:Eyup sultan camii Istanbul 2013 7.jpg|ভিতরের উঠানের গাছ এবং বাগানের প্ল্যাটফর্ম
চিত্র:Eyüp Sultan Mosque - Fountain.jpg|বাগানের প্লাটফর্মের কোণে ফোয়ারা
চিত্র:Eyüp Sultan Mosque - Fountain - Quraan.jpg|কোণার ঝর্ণা, তুগরা (সাম্রাজ্যিক সীলমোহর) এবং আরবি ভাষায় কুরআনের আয়াত
চিত্র:Eyup Sultan Mosque DSCF8159.jpg|মসজিদের অভ্যন্তরের প্রধান প্রবেশদ্বার


File:Eyup Mosque 2466.jpg|মসজিদের অভ্যন্তর (প্রার্থনা হল)
File:Eyup sultan camii interior Istanbul 2013 3.jpg|আধা-গম্বুজ দ্বারা ঘেরা মসজিদের গম্বুজের ভিতরের অংশ
File:Eyup Sultan Mosque DSCF8171.jpg|নামাজের কক্ষের কোণে সুলতানের ব্যক্তিগত বারান্দা বা লগি
File:Eyup Sultan Mosque DSCF9678.jpg|মসজিদের মিহরাব
File:Eyüp Sultan Mosque - Mihrab.jpg|সম্পূর্ণ মিহরাব
File:Eyup Sultan Mimbar.JPG|মসজিদের মিম্বর


File:Eyüp Sultan Türbesi 2022 (3).jpg|আবু আইয়ুব আল-আনসারীর মাজারের বাইরের অংশ (মসজিদ প্রাঙ্গণ থেকে)
File:Eyupsultan5.JPG|পোর্টিকো এবং সমাধির সম্মুখভাগ
File:Tomb of Ayyup al-Ansari DSCF8137.jpg|মাজার চত্বর
File:Tomb of Ayyup al-Ansari DSCF8151.jpg|চত্বর থেকে সমাধির কক্ষে যাওয়ার দরজা


## তথ্যসূত্র

## পাদটীকা


## বহিঃসংযোগ

* ডিক ওসেম্যান দ্বারা তোলা এয়ুপ মসজিদের ছবি

## আরও দেখুন
* ফাতিহ মসজিদ
* ইয়াভুজ সেলিম মসজিদ
* পিরি মেহমেদ পাশা মসজিদ
* মেসিহ মেহমেদ পাশা মসজিদ
* নুসরেতিয়ে মসজিদ
* তুরস্কের মসজিদের তালিকা
* ইস্তাম্বুলের মসজিদের তালিকা

বিষয়শ্রেণী:এয়ুপ
বিষয়শ্রেণী:ইস্তাম্বুলের উসমানীয় মসজিদ
বিষয়শ্রেণী:আবু আইয়ুব আনসারি
বিষয়শ্রেণী:সুবর্ণ শৃঙ্গ
বিষয়শ্রেণী:১৫শ শতাব্দীর মসজিদ